Document ID: 32009R1026

РЕГЛАМЕНТ (ЕО) № 1026/2009 НА КОМИСИЯТА
от 29 октомври 2009 година
за поправка на Регламент (ЕО) № 567/2009 за вписване на название в Регистъра на храните с традиционно специфичен характер - Pierekaczewnik (ХТСХ)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 509/2006 на Съвета от 20 март 2006 г. относно селскостопански и хранителни продукти с традиционно специфичен характер (1), и по-специално член 9, параграф 4, първа алинея от него,
като има предвид, че:
(1)
Допусната е грешка при публикуването на Регламент (ЕО) № 567/2009 на Комисията (2), с който се регистрира наименованието „Pierekaczewnik“ като храна с традиционно специфичен характер. В действителност съгласно заявката, подадена от Полша, на посоченото наименование следва да бъде предоставена защитата, предвидена в член 13, параграф 2 от Регламент (ЕО) № 509/2006.
(2)
Поради това Регламент (ЕО) № 567/2009 следва да бъде поправен,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 567/2009 се поправя, както следва:
1.
Съображение 3 се заменя със следния текст:
„(3)
При подаване на заявката за регистрация е поискана и защитата, предвидена в член 13, параграф 2 от Регламент (ЕО) № 509/2006. Посочената защита следва да бъде предоставена на наименованието „Pierekaczewnik“, доколкото при липса на възражения не е показано, че това наименование се използва по законен, признат или икономически значим начин за сходни селскостопански продукти или храни.“
2.
В член 1 се добавя следната алинея:
„Прилага се защитата, предвидена в член 13, параграф 2 от Регламент (ЕО) № 509/2006.“
3.
В приложението се добавя следният текст:
„Използването на наименованието е запазено“.
Член 2
Настоящият регламент влиза в сила в деня на публикуването му в Официален вестник на Европейския съюз.
Той се прилага от датата на влизане в сила на Регламент (ЕО) № 567/2009.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 29 октомври 2009 година.

Labels: 3
18
17